**Doložka vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov

**Termín začatia a ukončenia PPK:**

**A.2. Vplyvy:**

|  |  |  |  |
| --- | --- | --- | --- |
|  | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy | X |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? | X |  |  |
| 3. Sociálne vplyvy - vplyvy na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

Predkladaný materiál bude mať pozitívne aj negatívne vplyvy na rozpočet verejnej správy. Výrazné pozitívne efekty sa predpokladajú najmä na strane príjmov štátneho rozpočtu plynúcich z tvorby nových pracovných miest a podpory realizácie investícií v Slovenskej republike. Pôjde predovšetkým o príjmy z priamych daní, nepriamych daní, odvodov na zdravotné a dôchodkové zabezpečenie, miestnych daní a poplatkov a pod. Negatívne vplyvy budú predstavovať výdavky štátneho rozpočtu, ktoré budú spojené so schválením investičnej pomoci na realizáciu investičných zámerov. Očakáva sa, že pozitívne efekty vysoko presiahnu negatívne. Stanovenie výšky vplyvu na verejné financie nie je možné explicitne určiť, nakoľko nevieme určiť počet podporených investičných zámerov a ani formy a výšky požadovanej investičnej pomoci.

**A.4. Alternatívne riešenia**

**A.5. Stanovisko gestorov**

**Vplyvy na podnikateľské prostredie**

|  |
| --- |
| **Vplyvy na podnikateľské prostredie** |
|  **3.1**. Ktoré podnikateľské subjekty budú predkladaným návrhom ovplyvnené a aký je ich počet?  | V prípade poskytnutia investičnej pomoci ide o podporu konkrétnych spoločností. Nepriamo budú podporené aj iné podnikateľské subjekty na strane priamych dodávateľov vstupov pre podporené spoločnosti, ako aj na strane ostatných spoločností ako napr. firmy v oblasti stravovacích a upratovacích služieb, a pod.  |
| **3.2**. Aký je predpokladaný charakter a rozsah nákladov a prínosov?  | Nepredpokladá sa zvyšovanie nákladov podnikov v dôsledku prijatia návrhu. Naopak, očakávajú sa priame aj nepriame prínosy podnikov. V dôsledku komplexnosti a zložitosti riešenej problematiky nie je ale možné kvalifikovane odhadnúť konkrétny rozsah prínosov.  |
|  **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?  | Nepredpokladajú sa žiadne dodatočné administratívne náklady plynúce pre podniky z implementácie návrhu.  |
|  **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)  | Prijatie predloženého návrhu zákona nepredpokladá žiadne vplyvy na štandardné operácie na trhu.  |
|  **3.5**. Aké sú predpokladané spoločensko – ekonomické dôsledky pripravovaných regulácií? | Poskytnutie investičnej pomoci bude mať dlhodobo pozitívny vplyv ekonomický rast a na zamestnanosť. |